चाचरिया में दो दिनी मेले में आए 30 हजार लोग
खरीदी के साथ झूलों का आनंद लिया, ढोल-मांदल पर भरी कुर्राट
चाचरिया | चाचरिया और धवली में भी भोंगर्या हाट लगे। चाचरिया में भोंगर्या के चलते आयोजित दो दिनी मेले में क्षेत्र के 40 गांव के करीब 30 हजार लोग शामिल हुए। हाट में आदिवासी समाजजन ढोल मांदल की धुन पर झूमे। झुला झूला और होली के लिए खाद्य सामग्री खरीदी की।
चाचरिया में खाद्य सामग्री, खिलौने, कपड़े, बर्तन, फोटो स्टूडियो आदि की करीब 400 दुकानें लगी थी। इसके अलावा 10 झूले व 1 मौत कुआं भी लगाया। लोगाों ने जमकर झूलों का लुत्फ लिया। आदिवासी महिला, पुरुष और बच्चे पारंपरिक वेशभूषा में नजर आए। लोगों ने हार, कंगन, खजूर, जलेबी आदि खरीदी की। गांव के सायसिंह पटेल ने बताया आदिवासियों में होली का बहुत महत्व है। भोंगर्या के दिन आसपास के गावों के लोग आए। ढोल-मांदल पर झूमे और कुर्राट भरी। ग्राम पंचायत द्वारा 6 जगहों पर टैंकर से पानी की व्यवस्था की। पुलिसबल भी तैनात रहा।
शृंगार की सामग्री खरीदी
ओझर | सलिकला मंगलवार को लगे भौंगर्या हाट में 100 दुकानें लगी। आसपास के गांव के लोग शामिल हुए। इसमें बच्चों ने खिलौने, खाद्य व महिलाओं ने शृंगार की सामग्री की जमकर खरीदारी की। युवाओं ने फोटो खिंचवाए। लोग ढोल मांदल पर जमकर थिरके।
6 लाख का हुआ कारोबार
धवली | धवली के पास भी मंगलवार को जामटी में भोंगर्या हाट लगा। 5 एकड़ में दुकानें व झूले लगे। करीब 6 लाख का व्यापार हुआ। मेले के अंतिम दिन भाजपा प्रदेश कार्यकारिणी सदस्य ताराचंद राठौड़, जागलिया दादा आदि मौजूद रहे। प्रदेश कार्य सदस्य ने भी झूले का अानंद लिया।
चाचरिया में मेले में हजारों लोग शामिल हुए। झूलों का लुत्फ लिया व खरीदारी की।
भास्कर संवाददाता | पलसूद
नगर में भोंगर्या हाट की धूम रही। सुबह से आदिवासी युवक-युवतियां सजधज कर एक जैसी वेशभूषा पहनकर कुर्राट भरते पहुंचे। मंडी प्रांगण में लगे हाट में आदिवासियों ने झूलों पर झूल कर आनंद लिया। मेले में आसपास के गांव के 10 हजार लोग हाट में शामिल हुए।
युवतियों ने खरीदी कर मेले का आनंद लिया। वहीं युवा झूलों पर झूलकर मेले का आनंद लेते नजर आए। मांदल की धुन पर कुर्राट भरते आदिवासियों ने हाट का मजा लिया। साथ ही एक-दूसरे को बधाइयां दी। जिले में पूरे सप्ताह चलने वाले भोंगर्या हाट के दूसरे दिन पलसूद में मेला लगा। मेले में खेल-खिलौने, जलेबी, दाली, ठंडा सहित अन्य दुकानें सजीं। व्यापारियों ने बताया हाट में भीड़ तो बहुत रही पर व्यापार कम हुआ है। हाट में 15 हजार लोग शामिल हुए। उपला, मटली, सिदड़ी, रेवजा, एकलबारा, जोड़ाई, निहाली, जलखेड़ा, बोराली, कुकड़िया, मोजाली, मेणीमाता, भंडारदा, सगईकमउड़ी, दोंदवाड़ा आदी गांव के लोग हाट में शामिल हुए।
awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva kas_Deva hin_Deva hin_Deva